**DĖL PANEVĖŽIO RAJONO SAVIVALDYBĖS TARYBOS 2017 M. VASARIO 23 D. SPRENDIMO NR. T-23 „DĖL PANEVĖŽIO RAJONO SAVIVALDYBĖS 2017 METŲ BIUDŽETO PATVIRTINIMO“ PAKEITIMO**

2017 m. birželio 22 d. Nr. T-

Panevėžys

Vadovaudamasi Lietuvos Respublikos vietos savivaldos įstatymo 16 straipsnio 2 dalies   
15 punktu*,* Savivaldybės taryba n u s p r e n d ž i a:

1. Pakeisti Panevėžio rajono savivaldybės tarybos 2017 m. vasario 23 d. sprendimą Nr. T-23 „Dėl Panevėžio rajono savivaldybės 2017 metų biudžeto patvirtinimo“:

1.1. pakeisti 1.1 papunktį ir jį išdėstyti taip:

„1.1. 29 126,7 tūkst. eurų pajamų ir dotacijų, 2 250,0 tūkst. eurų lėšų iš kitų finansavimo šaltinių“ (1 priedas);

1.2. pakeisti 1.3 papunktį ir jį išdėstyti taip:

„1.3. 29 126,7 tūkst. eurų asignavimų programoms finansuoti, paskirstytus pagal lėšų šaltinius ir asignavimų valdytojus – 26 045,1 tūkst. eurų išlaidoms, iš jų: 12 966,70 tūkst. eurų darbo užmokesčiui ir 3 081,6 tūkst. eurų turtui įsigyti“ (3 priedas);

1.3. pakeisti 1.4 papunktį ir jį išdėstyti taip:

„1.4. 6 312,5 tūkst. eurų mokinio krepšelio lėšų paskirstymą“ (4 priedas);

1.4. pakeisti 1.5 papunktį ir jį išdėstyti taip:

„1.5. 2 250,0 tūkst. eurų kitų finansavimo šaltinių paskirstymą, iš jų: 326,4 tūkst. eurų trumpalaikiams įsipareigojimams dengti“ (5 priedas).

PANEVĖŽIO RAJONO SAVIVALDYBĖS ADMINISTRACIJOS

**FINANSŲ SKYRIU**S

# Panevėžio rajono savivaldybės tarybai

**AIŠKINAMASIS RAŠTAS DĖL SPRENDIMO „DĖL PANEVĖŽIO RAJONO SAVIVALDYBĖS TARYBOS 2017 M. VASARIO 23 D. SPRENDIMO NR. T-23 „DĖL PANEVĖŽIO RAJONO SAVIVALDYBĖS 2017 METŲ BIUDŽETO PATVIRTINIMO“ PAKEITIMO“ PROJEKTO**

2017 m. birželio 7 d.

## Panevėžys

**1. Projekto rengimą paskatinusios priežastys.**

Lietuvos Respublikos vietos savivaldos ir Biudžeto sandaros įstatymuose savivaldybių tarybos įpareigojamos kasmet patvirtinti savivaldybių metinį biudžetą ir esant reikalui jį tikslinti.

**2. Sprendimo projekto esmė ir tikslai.**

**Lietuvos Respublikos susisiekimo ministro 2017 m. gegužės 29 d. įsakymu Nr. 3-248 „Dėl vietinės reikšmės kelių (gatvių) tikslinio finansavimo 2017 metų sąrašo patvirtinimo“ Panevėžio rajono savivaldybei skirta 337,4 tūkst. eurų tikslinių finansavimo lėšų, iš jų:**

**42,1 tūkst. eurų Naujamiesčio miestelio Ramiajai gatvei, kuri jungiasi su valstybinės reikšmės rajoniniais keliais Nr. 3007 Vaškai–Degesiai ir Nr. 3415 Sidabravas–Birželės–Naujamiestis, kapitaliai rekonstruoti;**

**83,3 tūkst. eurų Velžio seniūnijos Liūdynės kaimo Parko gatvei, kuri jungiasi su valstybinės reikšmės krašto keliu Nr. 121 Anykščiai–Troškūnai–Panevėžys, rekonstruoti;**

**137,7 tūkst. eurų Panevėžio seniūnijos Bobkalnio kaimo vietinės reikšmės keliui Nr. PAN-116, kuris jungiasi su valstybinės reikšmės krašto keliu Nr. 122 Daugpilis–Kupiškis–Panevėžys, kapitaliai remontuoti;**

**74,3 tūkst. eurų Velžio seniūnijos Liūdynės kaimo Nevėžio gatvei kapitaliai remontuoti.**

Priešgaisrinės apsaugos ir gelbėjimo departamento prie Vidaus reikalų ministerijos direktoriaus 2017 m. gegužės 5 d. įsakymu Nr. 1-117 „Dėl Priešgaisrinės apsaugos ir gelbėjimo departamento prie Vidaus reikalų ministerijos direktoriaus 2017 m. sausio 4 d. įsakymo Nr. 1-1 „Dėl Lietuvos Respublikos vidaus reikalų ministerijos kuruojamoms valstybinėms (valstybės perduotoms savivaldybėms) funkcijoms atlikti skiriamų Lietuvos Respublikos 2017 metų valstybės biudžeto specialiųjų tikslinių dotacijų savivaldybių biudžetams paskirstymo sąrašo patvirtinimo“ pakeitimo“ Panevėžio rajono savivaldybei skirta 13,6 tūkst. eurų priešgaisrinės saugos funkcijai. Šios lėšos skiriamos Priešgaisrinei tarnybai.

Lietuvos vyriausiojo archyvaro 2017 m. gegužės 4 d. įsakymu Nr. VE-79 „Dėl Lietuvos Respublikos 2017 metų valstybės biudžeto asignavimų Lietuvos Respublikos valstybės ir savivaldybių įstaigų darbuotojų darbo apmokėjimo įstatymui laipsniškai įgyvendinti paskirstymo“ Panevėžio rajono savivaldybei skiriama 0,6 tūkst. eurų. Šios lėšos skiriamos Savivaldybės administracijai.

Lietuvos Respublikos socialinės apsaugos ir darbo ministro 2017 m. gegužės 18 d. įsakymu   
Nr. A1-255 „Dėl Lietuvos Respublikos socialinės apsaugos ir darbo ministro 2016 m. gruodžio 30 d. įsakymo Nr. A1-701 „Dėl valstybės biudžeto specialių tikslinių dotacijų savivaldybių biudžetams   
2017 metais paskirstymo savivaldybių administracijoms patvirtinimo“ pakeitimo“ Panevėžio rajono savivaldybei socialinėms paslaugoms papildomai skiriama 7,0 tūkst. eurų. Šios lėšos skiriamos Savivaldybės administracijai.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Lietuvos Respublikos švietimo ir mokslo ministro 2017 m. birželio 2d. įsakymu Nr. V-444 „Dėl Lietuvos Respublikos 2017 metų valstybės biudžeto lėšų, skirtų išlaidoms, susijusioms su pedagoginių darbuotojų skaičiaus optimizavimu, apmokėti, paskirstymo patvirtinimo“ Panevėžio rajono savivaldybei skiriama 12,3 tūkst. eurų valstybės biudžeto lėšų. Šios lėšos ir 6,1 tūkst. eurų savivaldybės biudžeto lėšos, susijusios su mokytojų skaičiaus optimizavimu, paskirstomos taip:   |  |  |  |  |  | | --- | --- | --- | --- | --- | | Įstaigos pavadinimas | Finansavimo  šaltinis | Iš viso | Darbo  užmokesčiui | Iš jų:  Soc. Draudimo  įnašams | | Krekenavos Mykolo Antanaičio gimnazija | 4LRVB(T)  5SB | 4,6  2,3 | 3,5  1,8 | 1,1  0,5 | | Ramygalos gimnazija | 4LRVB(T)  5SB | 2,5  1,2 | 1,9  0,9 | 0,6  0,3 | | Velžio gimnazija | 4LRVB(T) | 5,2  2,6 | 4,0  2,0 | 1,2  0,6 | | Viso | 4LRVB(T) | 12,3 | 9,4 | 2,9 | | Viso | 5SB | 6,1 | 4,7 | 1,4 | | Iš viso |  | 18,4 | 14,1 | 4,3 |   Pradedamas vykdyti Europos Sąjungos projektas „Gyvenimo kokybės ir aplinkos gerinimas Krekenavos miestelyje, Panevėžio rajone“, numatoma gauti 166,7 tūkst. eurų ES lėšų. Šios lėšos skiriamos Savivaldybės administracijai: 165,2 tūkst. eurų turtui įsigyti, 1,5 tūkst. eurų išlaidoms, iš jų 1,1 tūkst. eurų darbo užmokesčiui.  Pradedamas vykdyti „Erasmus+“projektas „Kompetencijų, kūrybiškumo ir inovatyvių mokymo(si) metodų taikymas ugdymo procese“, numatoma gauti 48,0 tūkst. eurų lėšų. Šios lėšos ir 12,0 tūkst. eurų iš savivaldybės biudžeto lėšų likučio skiriamos Savivaldybės administracijai. 12,0 tūkst. eurų bus grąžinta įvykdžius projektą.  Siūloma skirti 26,0 tūkst. eurų iš 7 procentų mokinio krepšelio mokykloms vadovėliams įsigyti pagal jų pateiktus prašymus. |  |  |

Siūloma padidinti 18,1 tūkst. eurų dividendų pajamas ir skirti: 12,0 tūkst. eurų viešajai bibliotekai Molainių k. pastato stogo remontui ir 6,1 tūkst. eurų švietimo įstaigoms mokytojų skaičiaus optimizavimui.

Iš savivaldybės biudžeto lėšų likučio skiriama papildomiems asignavimams 38,3 tūkst. eurų, iš jų:

|  |  |  |  |  |  |
| --- | --- | --- | --- | --- | --- |
| Įstaigos pavadinimas | Asignavimų paskirtis | Iš viso | Išlaidoms | Iš jų darbo užmokesčiui | Turtui įsigyti |
| Pažagienių mokykla-darželis | Patalpų remontui  Mokinių pavėžėjimui | 1,8  0,4 | 1,8  0,4 |  |  |
| Iš viso |  | 2,2 | 2,2 |  |  |
| Dembavos lopšelis-darželis „Smalsutis“ | Laiptų aikštelių aptvarams įrengti | 1,3 | 1,3 |  |  |
| Bernatonių mokykla-darželis | Ikimokyklinio ugdymo grupės patalpų remontui | 16,8 | 16,8 |  |  |
| Smilgių gimnazija | Minkštam inventoriui įsigyti  Vejapjovei įsigyti | 3,5  0,7 | 3,5 |  | 0,7 |
| Iš viso |  | 4,2 | 3,5 |  | 0,7 |
| Berčiūnų pagrindinė mokykla | Viryklei įsigyti | 1,4 |  |  | 1,4 |
| Naujamiesčio lopšelis-darželis „Bitutė“ | Vėdinimo sistemos remontui | 0,4 | 0,4 |  |  |
| Savivaldybės administracijai | „Erasmus+“projektas | 12,0 | 12,0 |  |  |
| Iš viso |  | 38,3 | 36,2 |  | 2,1 |

Kultūros projektų bendram finansavimui (15 % nuo projekto vertės) siūloma skirti 4,3 tūkst. eurų taip:

0,2 tūkst. eurų viešajai bibliotekai;

0,8 tūkst. eurų Smilgių kultūros centrui;

0,8 Naujamiesčio kultūros centrui-dailės galerijai;

0,4 tūkst. eurų Ėriškių kultūros centrui;

0,4 tūkst. eurų Šilagalio kultūros centrui;

0,8 tūkst. eurų Krekenavos kultūros centrui;

0,5 tūkst. eurų Švietimo centrui;

0,4 tūkst. eurų Ramygalos klubui „Savos erdvės“.

Lėšos neskiriamos: 7,2 tūkst. eurų Velžio lopšeliui-darželiui pavėsinių stogų dangai pakeisti; Tiltagalių kaimo bendruomenės nenurodytos lėšos Karsakiškio bažnyčios bokšto remontui; lėšos nenurodytos Karsakiškio seniūnijos Karsakiškio bažnyčios bokšto remontui.

**3.** **Kokių pozityvių rezultatų laukiama.**

Vykdant biudžetą bus užtikrintas visų biudžetinių įstaigų finansavimas, numatytų programų ir projektų vykdymas.

**4. Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta.**

Neigiamų pasekmių nenumatoma.

**5. Kokius galiojančius teisės aktus būtina pakeisti ar panaikinti, priėmus teikiamą projektą.**

Nereikės.

**6. Reikiami paskaičiavimai, išlaidų sąmatos bei finansavimo šaltiniai, reikalingi sprendimui įgyvendinti.**

Iš viso iš savivaldybės biudžeto likučio skiriama 38,3 tūkst. eurų, iš dividendų 18,1 tūkst. eurų, iš 7 procentų mokinio krepšelio 26,0 tūkst. eurų, iš projektams finansuoti skirtų lėšų 4,3 tūkst. eurų.

Savivaldybės biudžeto apimtis padidinama 603,7 tūkst. eurų, iš jų 370,9 tūkst. eurų valstybės biudžeto lėšos, 214,7 tūkst. eurų ES projektų lėšos ir 18,1 tūkst. eurų dividendai.

Finansų skyriaus vedėja Genė Šarkiūnienė